یارکند

یارکَند (اویغور تورکجه سینده: یه‌که‌ن، چین دیلینده: 莎车县) دوغو تورکیستان دا یئرله شن بیر ولایت.

بو شهرده (۲۰۰۳ ایلی نوفوس قایناقلارینا دایاناراق) ۳۷۳٬۴۹۲ نفر یاشاماقدادیر. یارکند تکله‌مکان چؤلونون گونئی قیراغیندا اولاراق٬ کاشغر اوستانینین اون بیر ولایتیندن اولان بیری دیر. 

یارکند اسکی زامان لاردا٬ ایپک یولونون گونئیینده یئر آلان٬ بودا خانلیق لاریندان بیریسی نین باشکندی اولموشدور.

گونوموزده کی یارکندین اهالیسی اویغور تورکلری دیر. یارکندین اکینه جک یئرلرینده٬ بوغدا، پامبیق، نار، آمرود، اریک و گیرده کان بئجه ریلیر. اینک و قویون یارکندین اساس ساخلانیلان حئیوانلاری دیر. بو شهرین طبیعی قاینالاریندان، نفت، قاز، میس، قیزیل، بوکسیت، گرانیت و داش کومور چیخاریلیر.

 تاریخ 
یارکند اونونجو عصیردن اعتیبارن قاراخانلی لار الینه کئچیب، ایسلاما قوجاق آچدی. اوندان بئله اهالیسی موسلمان اولدولار.

یارکندین آدی اون بیرینجی عصیردن بئله، یازیلاردا تانیماقدا دیر. یارکند، یار (تورکجه ده قایا و دره) و کند (تورکجه ده کند و شهر) کلمه لریندن یارانان، قایالی شهر آنلامیندا اولاراق ، تورکجه آددیر. 

 قایناقلار  


بؤلمه:ایپک یولو بویوجا یاشاییش یئرلری
بؤلمه:Coordinates on Wikidata